galenus.in-hippocratis-de-victu-acutorum-commentaria-iv 3.18
Ἀτὰρ καὶ οἴνου λευκοῦ καὶ λεπτοῦ καὶ ὀλιγοφόρου καὶ ἀνόσμου ᾗ μὲν ἰσχυρότερόν ἐστιν , ᾗ δὲ ἀσθενέστερον . Ἔνιοι χωρὶς τοῦ ἐστὶ γράφουσι τὴν ῥῆσιν οὕτως · ἀτὰρ καὶ οἴνου λεπτοῦ καὶ ὀλιγοφόρου καὶ ἀνόσμου ᾗ μὲν ἰσχυρότερον , ᾗ δὲ ἀσθενέστερον . ἔνιοι δὲ ἀντὶ τοῦ ᾗ τὸ ἐνίῃ γράφουσιν οὕτως · ἀτὰρ καὶ οἴνου ὀλιγοφόρου καὶ λεπτοῦ καὶ ἀνόσμου ἐνίῃ μὲν ἰσχυρότερον , ἐνίῃ δὲ ἀσθενέστερον . ἐξ ἁπάντων γε μὴν ἡ αὐτὴ δηλοῦται δύναμις καὶ ἔννοια , κατά τι μὲν λέγοντος ἰσχυρότερον εἶναι τὸ μελίκρατον τοῦ τοιούτου οἴνου , κατά τι δὲ ἀσθενέστερον . ἐγὼ μὲν οὖν ἐπεμνήσθην οἴνου τοιούτου κατὰ τὸν περὶ τῶν οἴνων λόγον · ὁ δ᾿ Ἱπποκράτης αὐτὸν ὥσπερ οὐκ εἰδὼς ἐσιώπησεν , ἀλλὰ νῦν γε σαφῶς ἐδίδαξε τήν τε σύστασιν αὐτοῦ μηνύσας ἐκ τοῦ φάναι λεπτοῦ , καὶ τὴν τῆς δυνάμεως ἀσθένειαν ἐκ τοῦ προσγράψαι καὶ ὀλιγοφόρου · καλεῖται γὰρ οὕτως ὁ τῆς ὕδατος μίξεως ὀλιγίστης χρῄζων εἰς τὸ ποθῆναι . κατὰ τοὐναντίον γὰρ ὁ πολλοῦ δεόμενος ὕδατος εἰς εὐκρασίαν ὀνομάζεται πολυφόρος , ἐν ἴσῳ τῷ πολὺ φέρειν ὕδατος δεόμενος εἰς τὴν εὔκρατον μίξιν · ὁ δ᾿ ὀλιγοφόρος οἶνος ἔκλυτός τε καὶ ἀσθενὴς καὶ ἄχρηστος εἰς ποτὸν γίνεται , εἰ πλέονι κεράσεις ὕδατι . καὶ μὴν καὶ τὸ ἄοδμον αὐτοῦ μέγιστον γνώρισμα τῆς ἀσθενείας τε καὶ ψυχρότητός ἐστιν , ὕδατι καὶ κατὰ τοῦτο ἐοικὼς , ὥσπερ γε καὶ τῶν ἰσχυρὰν ἐχόντων ὀσμὴν μέγιστον τοῦτ᾿ ἔστι τῆς ῥώμης σημεῖον . ὁ μὲν γὰρ ὑδατώδης οἶνος ὀλιγίστην μὲν ἐν τῷ ξύλῳ τῆς ἀμπέλου μεταβολὴν ἔσχηκεν , ὀλιγίστην δὲ καὶ τοῦ γεώδους στοιχείου τὴν μίξιν , ὥστε ὕδωρ εἶναι , βραχὺ γεώδους τε καὶ θερμῆς οὐσίας προσειληφὸς , ἢ μετειληφὸς , εἴς τε τὴν τούτων ἕνωσιν ὀλιγίστης κατεργασίας δεηθείς . ὁ δ᾿ ἐναντίος οἰνώδης τε καὶ πολυφόρος οὔθ᾿ ὑπὸ βραχείας κατεργασίας γίγνεται τοιοῦτος , ὡς ἂν ἐπὶ πλεῖστον ἀφιστάμενος ὕδατος , ἀξιόλογον δὲ διὰ τοῦτ᾿ αὐτὸ τὴν θερμασίαν καὶ τὴν ὀδμὴν ἐπικτᾶται .
Lemmas: ἀτάρ καί οἶνος λευκός καί λεπτός καί ὀλιγοφόρος καί ἄνοσμος ᾗ μέν ἰσχυρός εἰμί , ᾗ δέ ἀσθενής . ἔνιοι χωρίς ὁ εἰμί γράφω ὁ ῥῆσις οὕτως · ἀτάρ καί οἶνος λεπτός καί ὀλιγοφόρος καί ἄνοσμος ᾗ μέν ἰσχυρός , ᾗ δέ ἀσθενής . ἔνιοι δέ ἀντί ὁ ᾗ ὁ ἔνειμι γράφω οὕτως · ἀτάρ καί οἶνος ὀλιγοφόρος καί λεπτός καί ἄνοσμος ἔνειμι μέν ἰσχυρός , ἔνειμι δέ ἀσθενής . ἐκ ἅπας γε μήν ὁ αὐτός δηλόω δύναμις καί ἔννοια , κατά τις μέν λέγω ἰσχυρός εἰμί ὁ μελίκρατον ὁ τοιοῦτος οἶνος , κατά τις δέ ἀσθενής . ἐγώ μέν οὖν ἐπιμιμνῄσκομαι οἶνος τοιοῦτος κατά ὁ περί ὁ οἶνος λόγος · ὁ δέ Ἱπποκράτης αὐτός ὥσπερ οὐ οἶδα σιωπάω , ἀλλά νῦν γε σαφής διδάσκω ὁ τε σύστασις αὐτός μηνύω ἐκ ὁ φημί λεπτός , καί ὁ ὁ δύναμις ἀσθένεια ἐκ ὁ προσγράφω καί ὀλιγοφόρος · καλέω γάρ οὕτως ὁ ὁ ὕδωρ μίξις ὀλίγιστος χρῄζω εἰς ὁ πίνω . κατά ἐναντίος γάρ ὁ πολύς δέω ὕδωρ εἰς εὐκρασία ὀνομάζω πολυφόρος , ἐν ἴσος ὁ πολύς φέρω ὕδωρ δέω εἰς ὁ εὔκρατος μίξις · ὁ δέ ὀλιγοφόρος οἶνος ἔκλυτος τε καί ἀσθενής καί ἄχρηστος εἰς ποτός γίγνομαι , εἰ πολύς κεράννυμι ὕδωρ . καί μήν καί ὁ ἄοδμος αὐτός μέγας γνώρισμα ὁ ἀσθένεια τε καί ψυχρότης εἰμί , ὕδωρ καί κατά οὗτος ἔοικα , ὥσπερ γε καί ὁ ἰσχυρός ἔχω ὀσμή μέγας οὗτος εἰμί ὁ ῥώμη σημεῖον . ὁ μέν γάρ ὑδατώδης οἶνος ὀλίγιστος μέν ἐν ὁ ξύλον ὁ ἄμπελος μεταβολή ἔχω , ὀλίγιστος δέ καί ὁ γεώδης στοιχεῖον ὁ μίξις , ὥστε ὕδωρ εἰμί , βραχύς γεώδης τε καί θερμός οὐσία προσλαμβάνω , ἤ μεταλαμβάνω , εἰς τε ὁ οὗτος ἕνωσις ὀλίγιστος κατεργασία δέω . ὁ δέ ἐναντίος οἰνώδης τε καί πολυφόρος οὔτε ὑπό βραχύς κατεργασία γίγνομαι τοιοῦτος , ὡς ἄν ἐπί πολύς ἀφίστημι ὕδωρ , ἀξιόλογος δέ διά οὗτος αὐτός ὁ θερμασία καί ὁ ὀσμή ἐπικτάομαι .